CELEX: 62020TN0490
Language: sk
Date: 2018-08-02 00:00:00
Title: Vec T-490/20: Žaloba podaná 2. augusta 2020 – CH a CN/Parlament

5.10.2020   
            
            
               SK
            
            
               Úradný vestník Európskej únie
            
            
               C 329/18
            
         
      Žaloba podaná 2. augusta 2020 – CH a CN/Parlament
      (Vec T-490/20)
      (2020/C 329/36)
      Jazyk konania: francúzština
      
         Účastníci konania
      
      
         Žalobcovia: CH a CN (v zastúpení: C. Bernard-Glanz, advokát)
      
         Žalovaný: Európsky parlament
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  rozhodol, že žaloba je prípustná,
               
            
                  —
               
               
                  zrušil napadnuté rozhodnutia v rozsahu, v akom nezaujali konečné stanovisko, pokiaľ ide o skutočnosť oznámeného psychického obťažovania,
               
            
                  —
               
               
                  uložil ex aequo et bono žalovanému povinnosť zaplatiť každému z nich sumu 5 000 eur, spolu s úrokmi z omeškania až do doby úplného zaplatenia, ako náhradu nemajetkovej ujmy spôsobenej prekročením primeranej lehoty,
               
            
                  —
               
               
                  uložil ex aequo et bono žalovanému povinnosť zaplatiť každému sumu 100 000 eur spolu s úrokmi z omeškania až do doby úplného zaplatenia ako náhradu nemajetkovej ujmy spôsobenej nezaujatím konečného stanoviska, pokiaľ ide o skutočnosť oznámeného psychického obťažovania,
               
            
                  —
               
               
                  uložil žalovanému povinnosť nahradiť trovy konania.
               
            
         Dôvody a hlavné tvrdenia
      
      Žalobcovia na podporu žaloby podanej proti rozhodnutiam Parlamentu z 13. septembra 2019, ktorými orgán tejto inštitúcie oprávnený uzatvárať pracovné zmluvy v odpovedi na ich žiadosti o pomoc nezaujal konečné stanovisko, pokiaľ ide o skutočnosť oznámeného psychického obťažovania, uvádzajú dva žalobné dôvody.
      
                  1.
               
               
                  Prvý žalobný dôvod je založený na porušení povinnosti poskytnúť pomoc a článku 24 Služobného poriadku úradníkov Európskej únie (ďalej len „služobný poriadok“) z dôvodu, že orgán Parlamentu oprávnený uzatvárať pracovné zmluvy tým, že nezaujal konečné stanovisko k oznámenému psychickému obťažovaniu, nesplnil povinnosť pomoci, ktorá mu prináleží.
               
            
                  2.
               
               
                  Druhý žalobný dôvod je založený na nesplnení povinnosti starostlivosti a zásady riadnej správy, ako aj porušení práva na dôstojnosť a článkov 1 a 31 Charty základných práv Európskej únie z dôvodu, že orgán Parlamentu oprávnený uzatvárať pracovné zmluvy tým, že nezaujal konečné stanovisko k oznámenému psychickému obťažovaniu, porušil zásadu riadnej správy, neslnil svoju povinnosť starostlivosti, čím porušil právo žalobcov na dôstojnosť.